b'\n_START_ARTICLE_\nSmenhkare\n_START_SECTION_\nVladanje\n_START_PARAGRAPH_\nSmenhkarejeva vladavina je bila kratka, zato morda nikoli ni vladal kot samostojen vladar. Dokazi o tem so skopi, vendar ne tako,  kot se v\xc4\x8dasih zdi. Mednje spada ve\xc4\x8d kot \xc2\xbbsamo nekaj prstanov in vinska etiketa\xc2\xab in ne \xc2\xbbsamo nekaj napisov iz zadnjega obdobja Ehnatonove vladavine\xc2\xab, kot se obi\xc4\x8dajno prikazuje.\n_START_SECTION_\nSovladar\n_START_PARAGRAPH_\nMerire opisuje Smenhkareja hkrati kot vladarja in Ehnatonovega zeta, kar skupaj z napisom na vinski  etiketi ka\xc5\xbee, da sta bila Smenhkare in Ehnaton sovladarja. Na \xc5\xbealost opis v Merirejevi grobnici  nima datuma,  Ehnaton pa na njem ni niti upodobljen niti omenjen. Etiketa je na drugi strani samo predmet, ki povezuje kralja z njegovim predhodnikom, in kot taka ni prepri\xc4\x8dljiv dokaz za njuno sovladanje._NEWLINE_Stvari \xc5\xa1e bolj zapete  dejstvo, da je bila glavna kandidatka za Ehnatonov prestol \xc5\xbeenska - Ankkeperure Neferneferuaton.\n_START_SECTION_\nVladar\n_START_PARAGRAPH_\nEdini Smenhkarejev vladarski datum (leto 1) je na vinski etiketi iz \xc2\xbbSenhkarejeve hi\xc5\xa1e\xc2\xab, vendar se lahko nana\xc5\xa1a na njegovo vladavino ali vladavino njegovega naslednika. Smenhkare skoraj zagotovo ni vladal ve\xc4\x8d kot eno leto. Po Dodsonu se je njegovo sovladanje za\xc4\x8delo v trinajstem letu Ehnatonovega vladanja in trajalo eno leto, medtem ko ga Allen opisuje kot naslednika kraljice Neferneferuaton._NEWLINE_Nekaj znanstvenikov meni, da je vladal morda dve ali tri leta. Nekaj vinskih etiket iz Amarne je iz drugega in tretjega leta vladanja, vendar se jih ne more z gotovostjo pripisati Smenhkareju, ker na njih ni vladarjevega imena. Nekaj egiptologov meni, da bi jih lahko pripisali Smenhkareju, vendar njihovo mnenje ni dokon\xc4\x8dno._NEWLINE_Jasnih dokazov o Smenhkarejevem samostojnem vladanju \xc5\xa1e niso odkrili.\n_START_SECTION_\nSmrt in pokop\n_START_PARAGRAPH_\nEdward R. Ayrton je leta 1907 v Dolini kraljev odkril grobnico (KV55), v kateri je na\xc5\xa1el ve\xc4\x8d pogrebnih predmetov, ki so pripadali ve\xc4\x8d osebam, med njimi skrinjo, ki jo je dal izdelati Ehnaton za kraljico Tije, \xc2\xbb\xc4\x8darobne zidake\xc2\xab z Ehnatonovim imenom, kanopske vr\xc4\x8de iz alabastra, ki so verjetno pripadali Ehnatonovi \xc5\xbeeni Kiji,  in mumijo. Ayrton je iz najdb sklepal, da je odkril grobnico kraljice Tije.  _NEWLINE_Zanimiva je bila predvsem mumija. Krsta je bila oskrunjena, ime lastnika pa izbrisano. Po slogu sode\xc4\x8d je o\xc4\x8ditno pripadala nekomu iz Osemnajste dinastije. Na splo\xc5\xa1no je veljalo, da je bila krsta prvotno namenjena  \xc5\xbeenski, morda Ehnatonovi \xc5\xbeeni Kiji, in bila kasneje predelana za mo\xc5\xa1kega. V preteklem stoletju je veljalo, da sta glavna kandidata zanjo ali Ehnaton ali Smenhkare._NEWLINE_Ehnaton je bila kandidat zaradi \xc4\x8darobnih zidakov in predelave nekaj napisov na krsti, Smenhkare pa predvsem zaradi starosti mumije (18-26 let), ki se ni skladala z Ehnatonovo 17 let dolgo vladavino. Razen tega je imel otroka \xc5\xbee v prvih letih svoje vladavine.  V grobnici niso odkrili ni\xc4\x8desar, kar bi zagotovo pripadalo Smenhkareju, niti njegovega imena. Grobnica  se ni ujemala z nobenim vladarjem,  \xc5\xa1e najmanj z Ehnatonom.\n_START_SECTION_\nPreiskave mumije\n_START_PARAGRAPH_\nOkostenelo mumijo so ve\xc4\x8dkrat preiskali: Smith (1912), Derry (1931), Harrison (1966), Strouhal (1998/2010), Filer (2001) in drugi. Wente je s kranofacialno in rentgensko  analizo leta  1995 preiskal skrivali\xc5\xa1\xc4\x8de mumij, ve\xc4\x8dinoma iz Osemnajste dinastije, in posku\xc5\xa1al ugotoviti njihovo identiteto in sorodnost. Rezultati krvnih preiskav ostankov iz KV55 in Tutankamonove mumije  so bili objavljeni v Nature leta 1974. Mumijo iz KV55 so preiskali tudi Harris (1988), ki je objavil samo povzetek,  in nedavno (2010) Hawass, Gad in drugi. _NEWLINE_Filerjin zaklju\xc4\x8dek, ki je temeljil na preiskavah pred letom 2001, je bil, da gre za mumijo ne popolnoma odraslega mo\xc5\xa1kega, starega 18 do 21 let. Njena ugotovitev je bila skladna s prej\xc5\xa1njimi dognanji. Wentejeva \xc5\xa1tudija je pokazala velike podobnosti Tutankamonove,   Ehnatonove in  lobanje iz KV55. Krvne preiskave so pokazale, da sta imela Tutankamon in oseba iz KV55 redko in enako krvno skupino. Mumija iz KV55 bi torej lahko pripadala Tutankamonovemu o\xc4\x8detu ali bratu, po starosti sode\xc4\x8d verjetneje bratu,\n_START_SECTION_\nZaklju\xc4\x8dek\n_START_PARAGRAPH_\nNoben faraon iz amarnskega obdobja ni bil predmet toliko \xc5\xa1pekulacij kot Smenhkare. Obstaja ravno dovolj dokazov,  da ni bil Neferneferuaton, vendar ne dovolj, da je bil sovladar ali samostojen vladar. Egiptologi ga zato pomikajo kot pe\xc5\xa1aka po \xc5\xa1ahovnici, odvisno od zahtev njihovih  hipotez. Vladal je morda samo nekaj tednov ali ve\xc4\x8d let. Na eni strani je bil samo kratko\xc5\xbeiv sovladar in ne samostojen vladar (Dodson), na drugi strani pa Ehnatonov naslednik  (Allen).'